钦定古今图书集成/明伦汇编/交谊典/第043卷 > 《答赠诗》邯郸淳
## 钦定古今图书集成/明伦汇编/交谊典/第043卷 > 《答赠诗》邯郸淳

淳一名竺，字子淑。博学有才。初平时，从三辅客荆州。荆州内附，太祖素闻其名，召见，甚敬异之。时五官将博延英儒，因启淳欲使在文学。会临菑侯植亦求淳，太祖遣淳诣植。《黄初初》，以淳为博士、给事中。

“我受上命，来随临菑，与君子处，曾未盈期。见召本朝，
驾言趣期，群子重离，首命于时，饯我路隅，赠我嘉辞，
既受德音，敢不答之，余惟薄德，既局且鄙，见养贤侯，
于今四祀，既庇西伯，永誓没齿。今也被命，义在不俟，
瞻恋我侯，又慕君子，行道迟迟，体逝情止，岂无好爵，
惧不我与。圣主受命，千载一遇，攀龙附凤，必在初举”，
行矣去矣，别易会难。自强不息，人谁获安？愿子大夫，
勉篑成山。天休方至，万福尔臻。

如川赴谷。如何忽尔，将适他俗。言驾有日，巾车命仆。
思念君子，温其如玉。心之忧矣，视丹如绿。

“如何忽尔，超将远游。”情以怵惕，惟思惟忧。展转反侧，
寤寐追求。驰情运想，神往形留。心之忧矣，增其劳愁。
不见可欲，使心不乱。譬彼造化，抗无崖畔。封疆画界，
事利任难。惟予与子，鲜不同贯。交重情亲，欲面无算。
“如何忽尔，时适他馆。明发不寐，耿耿极旦。心之忧矣，
增其愤怨。”

“天地悠长，人生若忽。苟非知命，安保旦夕。思与君子，
穷年卒岁。优哉逍遥，幸无陨越。如何君子，超将远迈。
我情愿关，我言愿结。”心之忧矣，良以忉怛。

君子交有义，不必常相从。天地有明理，远近无异同。
三仁不齐迹，贵在等贤踪。众鸟群相追，鸷鸟独无双。
何必相呴濡，江海自可容。愿各保遐心，有缘复来东。